Eile suri 90-aastasena Eesti Riikliku Nukuteatri rajaja, nukuteatri pikaaegne peanäitejuht, nukulavastaja ja -näitleja Ferdinand Veike.
Buratino-mehe lahkumine
Veike on paljude jaoks kõigepealt muidugi see sümpaatne mees, kelle käe otsas tegutses nipsakavõitu terava ninaga puunukk Buratino, nukuteatri kõigi aegade suurimaid staare. Üks staaride viljakamaid kasvulavasid on ikka olnud televisioon ja Buratinogi oli Eesti NSV esimesi teletähti – ilmus ta ju ekraanile juba Eesti televisiooni esimesel päeval. Hiljem järgnes Buratino üleliiduline menu, samuti tuli arvukalt välisreise.